The Teachers' Lounge® | Chemistry 60
Elenco Electronics - EEEDU7075
Package Dimensions: Length 15.50" Width 9.25" Height 2.75"
Item Number: EEEDU7075 Gelukkige Melktertdag! Word ŉ melktertmeester | Maroela Media
Gelukkige Melktertdag! Word ŉ melktertmeester
Melktert is so eie aan ons Suid-Afrikaners soos braaivleis en koeksisters en dié veelsydige dis spog boonop jaarliks met sy eie spesiale dag op 27 Februarie!
Elke behoorlike familieresepteboek spog gewoonlik met ŉ “flatervrye” melktertresep en dié dis kan verskillende baadjies aantrek: van ŉ yskoue stukkie melktert wat met kondensmelk aangemaak is (en waarvoor jou ouma haar wenkbrou sal lig en die basaartannies sal kopskud en sê “dis nie ŉ regte melktert nie”), of ŉ stukkie melktert wat pas uit die oond kom met kaneel daaroor gestrooi wat jou herinner aan al die nostalgie van lekkerkuier in die kombuis.
Of jy nou vieruur al in die kombuis staan om voor sonsopkoms te bak en bekommerd is daaroor om die veerligte lagies in die deeg te kry en of jy die vinnigste, maklikste resep wil probeer, koop nou dié baie spesiale Melktertmeester-stel in Maroela se aanlyn winkel, Die Koöperasie vir slegs R199-00.
Dié stel bevat alles wat jy nodig het en moet weet om ŉ melktertmeester te word: wenke van ŉ melktertmeester, twee resepte (ŉ maklike en vinnige melktertresep en ŉ melktertresep vir diegene wat hul geliefdes wil beïndruk), die mooiste Maroelaboom-stensil om jou liefde vir Afrikaans en melktert te bewys, bietjie kaneel en boonop ŉ boereporselein-blikbord om jou varsgebakte melktert in te bedien.
Melktertmeester-stel in Maroela se aanlyn winkel, Die Koöperasie
Vyf wenke van ŉ melktertmeester:
Gebruik vars volroommelk, want die lewe is te kort vir laevetmelk.
Die kaneel moet die geur van die melk beklemtoon – strooi met ’n sagte hand.
Gebruik liefs plaasbotter, want dis die ware Jakob.
Vanieljesaadjies is stukke beter as vanieljegeursel uit ŉ botteltjie.
Kondensmelk-melktert is ŉ klug.
Rachel Botes (50), ’n sjef wat vir jare lank diep in die harte van menige Pretorianer gekruip het met haar uithalerdisse by die Carlton Café Delicious in Menlopark, sê Suid-Afrikaners dink melktert is volksbesit. “Mense dink dis dalk ’n eenvoudige poeding, maar daar is soveel meer daaraan.” Sy verduidelik in dié video hoe jy die perfekte melktert kan bak:
Die Koöperasie Melktertdag
Bestellings stroom in vir sesjarige se eerste boek
Bloedoortapping in baarmoeder red baba se lewe
Melktert · 3 weke gelede
Geniet die lekker melkterte vandag. Dankie vir die goeie advies hoe om egte melkterte te bak. Die resepte vir die kitsmelkterte of opgeterte melkterte is nie goed genoeg nie. ‘n Melktert moet volgens ‘n tradisionele resep gemaak word. Om melktert op ‘n koel wye Karoostoep te eet bly nog steeds vir my die lekkerste. Veral met ‘n glasie Kaapse port of soetwyn daarby.
So terloops: Maak die deeg vir die melkterte vroegoggend wanneer dit nog koel is. Jou hande moet ook nie warm wees nie. As jy die oggend humeurig of nukkerig is maak die tertdeeg liefs op ‘n ander dag. Dus jou humeur moet ook koud wees voordat jy die tertdeeg maak. Melktertdeeg, koue lug, koel hande en ‘n kalm humeur is goeie pasmaats.
Melktert saam met n koppie (fyn poselein) rooibos tee dankie
Claas · 3 weke gelede
Wat een goed idee, de melktertdag! Ik, wonend in Nederland, heb meegedaan. De taart viel erg in de smaak. Ik ga hem beslist nog een keer maken. En omdat ik vind dat jullie in Zuid-Afrika zo’n lekkere taart niet alleen voor jezelf mogen houden, stel ik voor dat we van 27 februari een internationale melktaartdag maken.